El tèrmano pianta bienałe el vien doparà par definir on vezetałe, na pianta erbàsea o on arbusto, che ła ghe mete du ani par sviłuparse e pasar dal zermojamento a ła madurità de ła samesa, in do stajon de crésita. El primo ano a ła pianta ghe crese łe struture vezetative, o sia łe foje, i fusti e łe raize, entrando in dormiensa inte i mezi pì fredi, formando de łe rozete. Tante piante bienałi łe ga bezogno de on tratamento de vernałizasion prima de ła fioridura. Inte ła primavera dopo, i fusti de ła pianta i taca slongarse de tanto e i va in samensa. Inte el segondo ano, ła pianta ła va in infioresensa, ła taca prodùzar i fruti e łe samese e inte ła fin ła more, terménando el so siclo biołòzego de vita.